open-index/open-wikipedia-markdown huggingface dataset:
Muzakë Arianiti (i Angjelinës)

__NOINDEX__

**Muzakë Arianiti**, përmendur në burime edhe si **Muzaku i Angjelinës**, **Musachi Dangelino**, ose **Muzhaqi i Angjelinës**, ishte një fisnik dhe komandant ushtarak arbër i shekullit XV, kryesisht i njohur si nipi i Skënderbeut, duke qënë biri i motrës së tij, Angjelina Kastriotit.  

## Familja 
Muzakë Arianiti ishte biri i Vladan Arianitit, sundues në Çermenikë, dhe i Angjelina Kastriotit, bijë e Gjon Kastriotit dhe Vojsava Tripaldës. Nga ana e nënës, Muzaka ishte nipi i heroit kombëtar shqiptar Skënderbeut. Nga ana e babait, ai ishte nipi i Gjergj Arianitit (vëllai i Vladanit), që sundonte shumicën e Shqipërisë së Mesme. Bija e Gjergjit dhe kushërira e Muzakës, Donika Arianiti, do të martonte dajën e tij, Skënderbeun, e do të kurorëzohej si *Zonja e Arbërisë*. Ai ishte gjithashtu kushëriri i Moisi Golemit (nëpërmjet babait të tij, Muzakës, vëlla i Vladanit). 

Muzaka u martua me Maria Muzakën, bijën e Gjin II Muzakës, Princi i Devollit dhe Tomorricës, dhe Kirana Matrëngës. Ata kishin të paktën një vajzë, Porfida Arianitin, e cila emigroi së bashku me të emën në eksodin e Donika Kastriotit drejt Mbretërisë së Napolit më 1468. Aty ajo njihet nga fisnikëria italiane si *Donna Porphida Comneniates* (*Comneniates* duke qënë i prejardhur nga *Komneni*, mbiemri i dytë i mbajtur nga dera e Arianitëve). Ajo u edukua nën kujdesin e Xhoanës së Aragonit, mbretëresha e Napolit dhe motra e mbretit katolik Ferdinandi II. Porfida do të martonte Giulion e Valignanos, një baron në Abruco, me të cilin do të kishte katër fëmijë. Ai do të vazhdonte të luftonte për Besëlidhjen e Lezhës deri më 1465, ku gjatë Betejës së Vajkalit, u kap peng nga forcat osmane së bashku me Moisi Golemin dhe komandantët e tjerë arbër Vladan Gjurica, Gjin Muzaka, Gjon Përlati, Nikollë Berisha, Gjergj Kuka dhe Gjin Maneshi. Komandanti i forcave osmane, armiku i shquar i Skënderbeut Ballaban pashë Baderi, i solli pengjet në Kostandinopojë (Stamboll), ku edhe pas kërkesave të Skënderbeut, me urdhër të Sulltan Mehmetit II, u ekzekutuan duke u rrjepur të gjallë. Në hakmarrje, Kastrioti urdhëroi që të gjithë osmanët e kapur robër më tej e tutje të vriteshin. 

## Referime
Turpësia

[parapamje|Turpi është një tipar personaliteti i ndryshëm nga introversioni dhe [çrregullimi i ankthit shoqëror.]]
**Turpësia** (i quajtur edhe **siklet**) është ndjenja e frikës, mungesës së rehatisë ose sikletit, veçanërisht kur një person është rreth njerëzve të tjerë. Kjo ndodh zakonisht në situata të reja ose me njerëz të panjohur; një person i turpshëm mund të zgjedhë thjesht t'i shmangë këto situata. Edhe pse turpi mund të jetë një karakteristikë e njerëzve që kanë vetëvlerësim të ulët, karakteristika kryesore përcaktuese e turpit është frika se çfarë do të mendojnë të tjerët për sjelljen e një personi. Kjo frikë nga reagimet negative, siç janë tallja, poshtërimi ose paternalizimi, kritika ose refuzimi, mund ta bëjë një person të turpshëm të tërhiqet. Format më të forta të turpit mund të quhen ankth shoqëror ose fobi shoqërore.

## Shiko edhe 
* Turpi

## Referime
Stacioni hekurudhor i Ristocit

thumb|Stacioni hekurudhor i Ristocit
**Stacioni hekurudhor i Ristocit** është një nga stacionet në hekurudhën Nish-Preshevë. Ky stacion ndodhet në vendbanimin Ristoc në Komunën e Vranjës . Hekurudha vazhdon tutje drejt Stacionit të Bujanocit në njërin drejtim dhe Stacionit të Vranjës në tjetrin drejtim. Stacioni hekurudhor i Ristocit përbëhet nga 6 binarë (shina).

## Përmbledhje 
Stacioni hekurudhor i Ristocit (në serbisht: Železnička stanica Ristovac) është një pikë hekurudhore që ndodhet në jug të Serbisë, jo largë kufirit me Maqedoninë e Veriut dhe Kosovën. Ai shërben si nyje e rëndësishme në rrjetin hekurudhor, veçanërisht për linjat që lidhin pjesët jugore me ato qendrore dhe lindore të vendit.

Stacioni ndodhet në vendbanimin Ristoc (Ristovac), në territorin e komunës së Vranjës, dhe është pjesë e linjës hekurudhore që lidh qytetin e Nishit me Selanikun (përmes Gjevgjelisë). Për shkak të pozicionit të tij gjeografik, ka pasur rëndësi strategjike, veçanërisht gjatë periudhave historike kur transporti hekurudhor kishte rëndësi të madhe për qarkullimin tregtar dhe ushtarak në Ballkan.

Në ditët e sotme, ky stacion përdoret kryesisht për transport mallrash, por edhe për transport pasagjerësh në linjat lokale dhe ndërkombëtare, në varësi të politikave të kompanive hekurudhore të rajonit.

## Shih edhe 
* Stacioni hekurudhor i Preshevës
Sulmi në Drenas

**Sulmi i Drenasit** ishte një përplasje e armatosur në maj 1993, ku Ushtria Çlirimtare e Kosovës (UÇK) zuri në pritë forcat policore serbe. Ky sulm konsiderohet si aksioni i parë i armatosur i ndërmarrë nga UÇK-ja. Sipas burimeve të ndryshme, sulmi ndodhi më 22, 23 ose 25 maj. Ai u udhëhoq nga Hashim Thaçi, i njohur edhe si “Gjarpri”, i cili më vonë u bë një nga figurat kryesore të UÇK-së.

Si pasojë e këtij sulmi, Albin Kurti u shpall në kërkim nga Ministria e Brendshme e Serbisë sipas neneve 551 dhe 554 të Kodit të Procedurës Penale dhe urdhrit të Gjykatës së Qarkut në Prishtinë (K-37/97). Ai u dënua në mungesë me 10 vjet burgim.

## Sfondi 
### Formimi i Ushtrisë Çlirimtare të Kosovës (UÇK) 
Ushtria Çlirimtare e Kosovës (UÇK) u themelua në fillim të viteve 1990 si një organizatë paramilitare që synonte pavarësinë e Kosovës nga Jugosllavia. Ajo përbëhej kryesisht nga shqiptarë etnikë që ishin të pakënaqur me trajtimin që u bëhej shqiptarëve të Kosovës nga autoritetet jugosllave dhe serbe. Ajo doli në skenë gjatë krizës në Bosnja, dhe fillimisht përbëhej nga anëtarë të Lëvizjes Popullore të Kosovës (LPK), një organizatë radikale nga vitet 1980 që përkrahte pavarësinë e Kosovës.

UÇK-ja fillimisht ndërmori sulme guerile me intensitet të ulët kundër forcave serbe në Kosovë dhe gradualisht fitoi mbështetje nga diaspora shqiptare dhe simpatizantë ndërkombëtarë.

## Ngjarja 
Në maj 1993, në Drenas, anëtarët e UÇK-së, të udhëhequr nga Hashim Thaçi dhe bashkëluftëtarët e tij, organizuan një pritë ndaj një veture policore serbe. Si rezultat, disa policë serbë u vranë dhe të tjerë u plagosën.

## Pasojat 
Qeveria e Serbisë e dënoi sulmin si akt terrorist. Hashim Thaçi u shpall përgjegjës dhe u dënua në mungesë me 10 vjet burgim nga gjykatat serbe.

### Viktimat 
Sipas autorëve si Mijajlović, sulmi rezultoi në 5 policë serbë të vrarë dhe 2 të plagosur. Burime të tjera, si Bashkimi Evropian Perëndimor, përmendin 2 të vrarë dhe 5 të plagosur. Një artikull gjerman i vitit 2007 përmend 4 policë të vrarë nga UÇK-ja nën komandën e Thaçit.

## Referime
Shkolla fillore "Abdullah Krashnica" në Miratoc

**Shkolla fillore "Abdullah Krashnica"** në Miratoc është një nga institucionet e arsimit fillor në territorin e komunës së Preshevës . 

## Vështrim 
Shkolla Fillore "Abdullah Krashnica" në Miratoc është një institucion arsimor me rëndësi historike dhe kulturore për komunitetin shqiptar në Luginën e Preshevës. E themeluar në vitin 1945, ajo është shkolla e parë shqipe në këtë fshat dhe ka luajtur një rol të rëndësishëm në edukimin e brezave të rinj. 

Shkolla mban emrin e dëshmorit Abdullah Krashnica, një figurë e njohur e rezistencës shqiptare gjatë Luftës së Dytë Botërore dhe një nga çlirimtarët e Preshevës. Ai ishte i njohur për veprimtarinë e tij patriotike dhe përkushtimin ndaj çështjes kombëtare shqiptare.

Shkolla ka një strukturë të organizuar me 10 paralele, përfshirë 5 paralele të ndara dhe 6 të kombinuara. Mësimi zhvillohet në një ndërrim të vetëm dhe përfshin lëndë në gjuhën shqipe, si dhe mësim në gjuhët e huaja anglisht dhe frëngjisht. 

Shkolla është e njohur për organizimin e aktiviteteve kulturore dhe edukative. Në vitin 2019, ajo shënoi 74-vjetorin e themelimit me një program kulturor-artistik të përgatitur nga nxënësit dhe mësimdhënësit. Gjatë këtij manifestimi, u ndanë mirënjohje për nxënësit më të dalluar që kishin arritur suksese në garat komunale. 

Në vitin 2012, një nxënëse e kësaj shkolle fitoi vendin e dytë në një ekspozitë rajonale për pikturë me temën "100 vjet pavarësi", duke treguar talentin dhe përkushtimin e nxënësve të kësaj shkolle. 

Shkolla ka bërë hapa përpara në drejtim të digjitalizimit të mësimit. Në vitin 2019, falë mbështetjes së mërgatës nga Austria, u instaluan tabela të mençura në klasat e shkollës, duke përmirësuar cilësinë e mësimdhënies dhe mësimnxënies. 

Shkolla Fillore "Abdullah Krashnica" vazhdon të jetë një shtyllë e rëndësishme e arsimit dhe kulturës në Miratoc, duke ofruar një mjedis të përshtatshëm për zhvillimin akademik dhe personal të nxënësve. 

## Shih edhe 
* Arsimi në Luginën e Preshevës

## Referime
Maccabi Tel Aviv

**Maccabi Tel Aviv** është një klub futbolli izraelit nga Tel Avivi. Ata kanë 25 tituj dhe 24 kupa izraelite në rekordin e tyre. Maccabi Tel Aviv u formua më 1906.

## Lojtarët 
### Skuadra e parë 
### Lojtarë të tjerë nën kontratë 
### Të huajt 2024–25 
Vetëm deri në gjashtë shtetas jo-izraelitë mund të jenë në një skuadër klubi izraelit (vetëm pesë mund të luajnë në të njëjtën kohë). Ata me prejardhje hebraike, të martuar me një izraelit ose që kanë luajtur në Izrael për një periudhë të gjatë kohore, mund të kërkojnë një pasaportë ose leje qëndrimi të përhershme që do t'u lejonte atyre të luanin me status izraelit.

*  Henry Addo
*  Tyrese Asante
*  Issouf Sissokho
*  Nemanja Stojić
*  Weslley Patati

### Skuadra rinore 
## Referime 
## Lidhje të jashtme
* 
* MaccabiPedia
Shkolla fillore "Ali Bektashi" në Nesalcë

]]
**Shkolla fillore "Ali Bektashi"** në Nesalcë është një nga institucionet e arsimit fillor në territorin e komunës së Bujanocit . Shkolla ka gjithsej 19 klasa (2 klasa të ndara, 2 klasa të kombinuara) dhe puna organizohet në një ndërrim (turn). Shkolla nuk ka palestër. Gjuhët e huaja që studiohen janë anglishtja dhe frëngjishtja .  Mësimi zhvillohet në gjuhën shqipe.

## Vështrim 
Shkolla Fillore "Ali Bektashi" në Nesalcë është një institucion arsimor me një histori të pasur dhe një rol të rëndësishëm në edukimin e komunitetit shqiptar në Luginën e Preshevës. Shkolla është themeluar në vitin 1932 nga hoxha përparimtar Mulla Amet Bektashi, me përpjekjen e të cilit shkolla fillimisht funksionoi me një mësues malazez, të cilit i ofroi pagesë, banim dhe kushte të përshtatshme për zhvillimin e procesit mësimor. Kjo iniciativë shënoi hapjen e shkollës së parë në këtë rajon, duke i dhënë mundësi fëmijëve shqiptarë të mësojnë në një kohë kur analfabetizmi ishte i përhapur.  

Pas Luftës së Dytë Botërore, shkolla u emërua "Ali Bektashi" në nder të djalit të Mulla Ametit, Ali Bektashi, i cili ishte mësuesi i parë shqiptar nga ky rajon. Shkolla ka shërbyer si një qendër e rëndësishme arsimore për fshatin Nesalcë dhe për paralelet e saj në Letovicë dhe Osllarë. 

Në vitin 2005, shkolla kishte 501 nxënës, por ky numër ka rënë në mënyrë të vazhdueshme, duke arritur në 177 nxënës në vitin shkollor 2020/21. Ky trend reflekton një fenomen më të gjerë të rënies së numrit të nxënësve në shkollat shqipe të Luginës së Preshevës, i ndikuar nga faktorë si emigrimi dhe rënia e natalitetit. 

Pavarësisht sfidave, shkolla ka bërë përpjekje për të përmirësuar kushtet e mësimdhënies. Në vitin 2019, drejtori i shkollës raportoi për investime në digjitalizimin e shkollës, duke përfshirë furnizimin me kompjuterë, laptopë, projektorë dhe tabela interaktive. Gjithashtu, është rregulluar biblioteka e shkollës me tekste dhe lektura shkollore.  

Komuna e Bujanocit ka kontribuar në përmirësimin e infrastrukturës së shkollës, duke ndarë gjysmëmilioni dinarë për rregullimin e mësojtoreve dhe nyjeve sanitare në paralelet e ndara të fshatit Letovicë.  

Diaspora shqiptare ka treguar gjithashtu përkushtim ndaj shkollës. Në vitin 2018, motrat Bektashi nga Zvicra shpërndanë pako me materiale shkollore dhe ushqimore për nxënësit e shkollës dhe paraleleve të saj, duke përfshirë edhe personelin arsimor dhe administrativ.  

Shkolla fillore "Ali Bektashi" vazhdon të jetë një simbol i përkushtimit ndaj arsimit dhe identitetit kombëtar shqiptar në Luginën e Preshevës, duke u përballur me sfida demografike dhe ekonomike, por gjithashtu duke treguar rezistencë dhe përkushtim për të ofruar një edukim cilësor për nxënësit e saj. 

## Shih edhe 
* Arsimi në Luginën e Preshevës

## Referime
Ali Bektashi

**Ali (Ahmet) Bektashi** (1917 – 1979) ishte një figurë qendrore dhe frymëzuese në historinë e arsimit shqip në Luginën e Preshevës, një prej të parëve që e mishëroi përkushtimin ndaj edukimit dhe ruajtjes së identitetit kombëtar shqiptar në kushte të vështira politike dhe kulturore. 

## Biografia 
Ali Bektashi lindi në fshatin Nesalcë të komunës së Bujanocit, ai ishte biri i hoxhës përparimtar Mulla Amet Bektashi, një nismëtar i rrallë i arsimit në një kohë kur shkollimi në gjuhën shqipe ishte pothuajse i pamundur dhe i ndaluar.  

Mulla Ameti kishte hapur në vitin 1932 shkollën e parë në fshat, ku kishte sjellë një mësues malazez për të dhënë mësim, çka dëshmon për vizionin e hapur dhe të guximshëm të familjes Bektashi për rëndësinë e dijes, pavarësisht pengesave të kohës. Ky frymëzim kaloi natyrshëm te i biri, Aliu, i cili pas përfundimit të Luftës së Dytë Botërore u bë mësuesi i parë shqiptar në këtë anë, duke vijuar misionin atëror për përhapjen e arsimit në gjuhën amtare.

Në vitin 1945, Ali Bektashi hapi klasën e parë katërvjeçare në Nesalcë me mësim në shqip. Kjo nuk ishte vetëm një arritje personale apo familjare, por një hap gjigant për të gjithë komunitetin shqiptar të kësaj ane, i cili për dekada ishte i privuar nga arsimimi në gjuhën e vet. Falë kontributit të tij të jashtëzakonshëm në fushën e arsimit, shkolla fillore në Nesalcë u emërua më vonë në nder të tij: Shkolla fillore "Ali Bektashi" në Nesalcë.

Kjo shkollë nuk shërbeu vetëm si institucion edukativ për fëmijët e Nesalcës, por u bë qendër arsimore për mbarë zonën, përfshirë edhe paralelet në Letovicë dhe Osllarë. Roli i saj në ruajtjen e gjuhës, kulturës dhe identitetit kombëtar shqiptar në kushte diskriminuese është i paçmueshëm.

Përkundër sfidave të mëdha si emigrimi, rënia e natalitetit dhe kushtet e vështira infrastrukturore, shkolla vazhdoi misionin e saj. Numri i nxënësve që në vitin 2005 ishte 501, ra në 177 në vitin shkollor 2020/2021, pasojë kjo e tendencave më të gjera demografike në Luginë. Megjithatë, përpjekjet për përmirësim nuk munguan: investime në digjitalizim, pajisje moderne si laptopë dhe tabela interaktive, rregullim biblioteke dhe mbështetje nga komuna e Bujanocit dhe diaspora shqiptare.

Veçanërisht prekëse ishte ndihma e motrave Bektashi nga Zvicra, të cilat në vitin 2018 shpërndanë pako për nxënësit dhe mësimdhënësit, duke vazhduar kështu një traditë familjare të lidhur ngushtë me shkollën dhe arsimimin.

Ali Bektashi vdiq në vitin 1979 por kontributi i tij mbetet një simbol i dritës në errësirën e asimilimit dhe përpjekjeve për shuarjen e gjuhës shqipe në Luginë. Vepra e tij, e trashëguar nga babai dhe e përcjellur te gjeneratat pasuese, është një shembull i rrallë i përkushtimit ndaj edukimit dhe identitetit kombëtar. 

## Shih edhe 
* Arsimi në Luginën e Preshevës

## Referime
Zyra Ndërlidhëse e Kosovës, Beograd

**Zyra Ndërlidhëse e Kosovës në Beograd** është një mision përfaqësues i Qeverisë së Kosovës në Beograd, Serbi.

## Historia 
Serbia dhe Kosova kanë rënë dakord të shkëmbenin zyrtarë ndërlidhës në vitin 2013 sipas kushteve të Marrëveshjes së Brukselit, e cila synonte të ndihmonte normalizimin e marrëdhënieve midis tyre. Sipas kushteve të Marrëveshjes së Ohrit që u pranua nga të dyja palët në mars të vitit 2023, zyrat ndërlidhëse në secilin vend do të përmirësohen në misione të përhershme. Serbia gjithashtu pranoi të njohë simbolet kombëtare, dokumentet zyrtare dhe vulat doganore të Kosovës.

## Vendndodhja 
Zyra ndërlidhëse ndodhet në ambientet e Delegacionit të Bashkimit Evropian në Serbi, në adresën Vladimira Popovica 40A, 11070, Beograd, një kompleks zyrash që strehon edhe Ambasadën Australiane në Beograd dhe një zyrë rajonale të Bankës Evropiane të Investimeve.

## Përfaqësuesit 
Zyrtari aktual ndërlidhës i Kosovës në Beograd është Jetish Jashari.

### Lista e Zyrtarëve Ndërlidhës 
* Lulzim Peci (2013–2020)
* Jetish Jashari (2020–tani)

## Shiko edhe 
* Lista e misioneve diplomatike të Kosovës
* Lista e misioneve diplomatike në Serbi
* Marrëdhëniet mes Kosovës dhe Serbisë

## Referime 
## Lidhje të jashtme 
* Uebfaqja zyrtare
Ambasada e Kosovës në Uashington, DC

**Ambasada e Kosovës në Uashington, DC** është misioni kryesor diplomatik i Kosovës në Shtetet e Bashkuara.

Ambasada aktualisht ndodhet në adresën 3612 Massachusetts Avenue, NW, Washington, DC Ambasada u hap në tetor 2008. Kancelaria e parë ishte në Georgetown, dhe më pas në 2175 K Street, NW Suite 300 derisa u zhvendos në vendndodhjen aktuale në maj 2023.

Ambasadori aktual është Ilir Dugolli, i cili është përfaqësuesi më i lartë i Kosovës në qeverinë e SHBA-së. Ai zëvendësoi Vlora Çitakun, e cila shërbeu në atë pozicion në periudhën midis 17 shtatorit 2015 dhe 3 marsit 2021. Ambasadori i parë i Kosovës në Uashington DC ishte Avni Spahiu.

Ambasada përfaqëson Republikën e Kosovës në Shtetet e Bashkuara të Amerikës. Misioni është të promovojë marrëdhëniet politike, ekonomike dhe kulturore me Shtetet e Bashkuara, si dhe të kontribuojë në forcimin e mëtejshëm të marrëdhënieve midis SHBA-së dhe Kosovës.

Ambasada mbështetet nga një konsullatë e përgjithshme në Nju-Jork e vendosur në adresën 801 Second Avenue, Suite 405 New York.

## Lista e përfaqësuesve 
## Shiko edhe 
* Lista e misioneve diplomatike të Kosovës
* Marrëdhëniet e jashtme të Kosovës
* Marrëdhëniet mes Kosovës dhe Shteteve të Bashkuara

## Referime 
## Lidhje të jashtme 
* Uebfaqja zyrtare e Ambasadës
Shkolla fillore "Banja e Siarinës" në Siarinë

**Shkolla fillore "Banja e Siarinës"** në Banjën e Siarinës me paralelet e ndara fizike në fshatrat Svircë dhe Rama Bajë, është një nga institucionet e arsimit fillor në territorin e komunës së Medvegjës. 

## Vështrim 
Shkolla fillore “Banja e Siarinës” ndodhet në qendër të fshatit Siarinë, një vendbanim i vogël dhe i njohur për burimet termale të tij në Komunën e Medvegjës. Kjo shkollë përbën një nga institucionet më të rëndësishme arsimore të zonës, duke u shërbyer brezave të tërë fëmijësh që jetojnë në këtë pjesë të jugut të Serbisë, në kufi me Luginën e Preshevës.

Shkolla ka gjithsej 17 klasa (4 klasa të ndara, 6 klasa të kombinuara) dhe puna organizohet në një turn. Shkolla ka një palestër. 

Në një vend ku përzihen komunitete të ndryshme etnike, shkolla “Banja e Siarinës” ka pasur historikisht rolin jo vetëm të një qendre arsimi dhe edukimi, por edhe të një ure lidhëse mes njerëzve të përkatësive të ndryshme. 

Duke qenë një shkollë fillore (nga klasa e parë deri në të tetën), shkolla i përgjigjet nevojave arsimore të një numri të kufizuar nxënësish, siç është e zakonshme në zonat rurale që po përballen me shpopullim dhe emigrim të vazhdueshëm. Në disa raste, janë organizuar edhe paralele të ndara ose klasa të përziera në fshatrat përreth, për të mundësuar që fëmijët të mos mbesin jashtë sistemit shkollor për shkak të distancës apo kushteve të vështira ekonomike.

Megjithëse nuk është ndër shkollat më të mëdha të komunës, “Banja e Siarinës” mbetet një vatër e rëndësishme arsimi dhe edukimi dhe simbol i qëndrueshmërisë në një rajon që shpeshherë është përballur me sfida të shumta politike, sociale dhe ekonomike. Në një realitet të tillë, ajo përfaqëson jo vetëm një institucion mësimor, por edhe një hapësirë shprese dhe vazhdimësie për komunitetin lokal.

## Shih edhe 
* Baja e Siarinës
* Komuna e Medvegjës

## Referime
Vader

**Vader** është një bend i muzikës death metal, i formuar në Poloni në vitin 1983.

## Personeli 
### Anëtarët aktualë 
* Piotr "Peter" Wiwczarek – bas kitarë (1983), kitarë (1983-), këngëtar (1988-)
* Maurycy "Mauser" Stefanowicz – kitarë (1997-2008, 2024-)
* Marek "Spider" Pająk – kitarë (2020-)
* Tomasz "Hal" Halicki – bas kitarë (2011-)
* Michał Andrzejczyk – bateri (2022-)

### Anëtarët e mëparshëm 
* Jarosław Czerniecki – bas kitarë (1983-1984)
* Daniel Markowski – bateri (1983-1984)
* Zbigniew "Vika" Wróblewski – kitarë (1983-1986)
* Robert Bielak – këngëtar (1983)
* Robert "Astaroth" Struczewski – bas kitarë (1984-1989)
* Piotr "St. Snake" Tomaszewski – këngëtar (1984-1985)
* Jacek Mehring – këngëtar (1984)
* Grzegorz "Belial" Jackowski – bateri (1985-1988)
* Robert "Czarny" Czarneta – këngëtar (1985-1988)
* Krzysztof "Doc" Raczkowski – bateri (1988-2005)
* Jacek "Jackie" Kalisz – bas kitarë (1989-1991, 1993)
* Piotr Kuzioła – bas kitarë (1991-1992)
* Jarosław "China" Łabieniec – kitarë (1991-1997)
* Leszek "Shambo" Rakowski – bas kitarë (1993-2001)
* Konrad "Saimon" Karchut – bas kitarë (2002-2003)
* Marcin "Novy" Nowak – bas kitarë (2003-2008)
* Dariusz "Daray" Brzozowski – bateri (2005-2008)
* Tomasz "Reyash" Rejek – bas kitarë (2008-2011)
* Paweł Jaroszewicz – bateri (2008-2011)
* James Stewart – bateri (2011-2022)

## Diskografia 
### Studio albume 
**The Ultimate Incantation* (1992)
**De Profundis* (1995)
**Black to the Blind* (1997)
**Litany* (2000)
**Revelations* (2002)
**The Beast* (2004)
**Impressions in Blood* (2006)
**Necropolis* (2009)
**Welcome to the Morbid Reich* (2011)
**Tibi et Igni* (2014)
**The Empire* (2016)
**Solitude in Madness* (2020)

## Referime
Entombed

**Entombed** është një bend i muzikës death metal, i formuar në Suedia në vitin 1989.

## Personeli 
### Anëtarët aktualë 
*Nicke Andersson – bateri (1989-1997, 2016-)
*Ulf Cederlund – kitarë (1989-2005, 2016-)
*Alex Hellid – kitarë (1989-2014, 2016-)
### Anëtarët e mëparshëm 
*David Blomqvist – bas kitarë (1989)
*Lars Göran Petrov – këngëtar (1989-1991, 1992-2014)
*Lars Rosenberg – bas kitarë (1990-1995)
*Johnny Dordević – këngëtar (1991-1992)
*Jörgen Sandström – bas kitarë (1995-2004)
*Peter Stjärnvind – bateri (1997-2006)
*Nico Elgstrand – bas kitarë (2004-2010), kitarë (2010-2014)
*Olle Dahlstedt – bateri (2006-2014)
*Victor Brandt – bas kitarë (2010-2014)

## Diskografia 
### Studio albume 
* *Left Hand Path* (1990)
* *Clandestine* (1991)
* *Wolverine Blues* (1993)
* *DCLXVI: To Ride, Shoot Straight and Speak the Truth* (1997)
* *Same Difference* (1998)
* *Uprising* (2000)
* *Morning Star* (2001)
* *Inferno* (2003)
* *Serpent Saints (The Ten Amendments)* (2007)

## Referime
Murgu që mposhti Apokalipsin

''**Murgu që mposhti Apokalipsin**' (Il Monaco che vinse l'Apocalisse), është një film i 2024 regjisor Jordan River. ''

30 Mars 1202 pas Krishtit. Joakimi zgjohet nga një ëndërr apokaliptike. Në malet e ashpra, ai themelon manastirin e tij mbi shpresën, duke e quajtur atë "Fiore" (Lule). Ai shkruan në pergamenë profecinë e "Epokës së Tretë". Ai shpjegon kuptimin e Dragoit me 7 Koka. Joakimi kthehet në malet me dëborë për udhëtimin e tij të ri, i vetëdijshëm për faktin se "Lulja nuk është ende fryt", por "është shpresa e frutave".

Filmi është frymëzuar lirisht nga vizionet e apokalipsit të përshkruara nga Joakimi i Fiores.

### Shpërndarja e filmit 
Filmi u publikua në Itali më 5 dhjetor 2024.

Premiera në SHBA u zhvillua më 26 shkurt 2025 në Teatrin Kinez TCL në Hollywood, një përzgjedhje zyrtare në edicionin e 20-të të Festivalit të Filmit në Los Angeles.

## Mirënjohje 
* Best Script Awards (London, UK)
** 2024 - Best Script Award
* Global Music Awards (Los Angeles, USA)
** 2024 - Gold Medal Original Score
* Accolade Global Film Competition (Los Angeles, USA)
** 2024 - Award of Excellence Original Score
* Your Way International Film Festival (Malta)
** 2024 - Best Original Score
* Tracks Music Awards  (Los Angeles, USA)
** 2024 - Best Original Score
* Septimius Awards (Amsterdam, Netherlands)
** 2024 - Nomination Best Costume Design
** 2024 - Nomination Best Soundtrack
** 2024 - Nomination Best Makeup & Hairstyling
** 2024 - Nomination Best European Actor.
* Terni International Film Festival.
** 2024 - Best Film
** 2024 - Best Photography
** 2024 - Best Scenography
** 2024 - Best VFX
* 78° Festival internazionale del cinema di Salerno
** 2024 - Best Film.

## Shënim 
## Linqe te jashtme 
* 
*
Shkolla fillore "Zenel Hajdini" në Tupallë

**Shkolla fillore "Zenel Hajdini"** në Tupalle me paralelet e ndara fizike në Kapit dhe Gjylekreshtë është një nga institucionet e arsimit fillor në territorin e komunës së Medvegjës. Mësimet zhvillohen në gjithsej 6 klasa klasike dhe 2 kabinete. Mësimet zhvillohen në gjuhën shqipe dhe serbisht.  

## Vështrim 
Shkolla fillore “Zenel Hajdini” në fshatin Tupallë të Komunës së Medvegjës është një nga institucionet më domethënëse të arsimit shqip në këtë zonë. E vendosur në një nga fshatrat me shumicë shqiptare të kësaj komune jugore, ajo mbart mbi vete jo vetëm funksionin edukativ, por edhe simbolik: mbrojtjen dhe ruajtjen e gjuhës, kulturës dhe vetëdijes kombëtare në një mjedis sfidues. Emri i saj lidhet me figurën e Zenel Hajdinit, njëri ndër heronjtë e njohur të rezistencës antifashiste shqiptare dhe pjesëtar i Lëvizjes Nacionalçlirimtare. Përmes këtij emri, shkolla mishëron idealin e përpjekjes për dije dhe liri në kushte të vështira.

Në aspektin organizativ, shkolla funksionon si një njësi me përbërje të gjerë. Përveç objektit që ndodhet në fshatin Tupallë, ku është e vendosur selia qendrore, ajo ka edhe dy paralele të ndara në fshatrat Kapit dhe Gjylekreshtë. Mësimi zhvillohet në gjithsej 6 klasa tradicionale dhe 2 kabinete, që shërbejnë për mësim praktik apo lëndë të veçanta. Mësimi zhvillohet në dy gjuhë zyrtare, shqip dhe serbisht, duke reflektuar përbërjen etnike dhe ligjore të zonës.

Si shumë shkolla të tjera në Medvegjë dhe më gjerë, “Zenel Hajdini” përballet me vështirësi të shumta që lidhen me emigrimin, shpopullimin dhe mungesën e mbështetjes institucionale. Numri i nxënësve ka rënë ndjeshëm ndër vite, por përkundër kësaj, komuniteti lokal dhe stafi pedagogjik kanë treguar një përkushtim të jashtëzakonshëm për të mbajtur gjallë këtë vatër dijesh.

Mësimi në gjuhën shqipe, përkundër sfidave, ka vazhduar të jetë një gur themeli për ruajtjen e identitetit kombëtar, dhe kjo shkollë mbetet një nga hapësirat e pakta ku kjo gjuhë mësohet dhe kultivohet zyrtarisht në Medvegjë. Mësuesit janë jo vetëm bartës të dijes, por edhe ruajtës të gjuhës dhe kulturës në një zonë ku prania shqiptare është gjithnjë e më e brishtë.

Duke pasur parasysh rëndësinë e saj për komunitetin lokal dhe trashëgiminë kulturore të shqiptarëve të Medvegjës, shkolla “Zenel Hajdini” përfaqëson më shumë se një institucion arsimor – ajo është një dëshmi e qëndresës, kujtesës dhe shpresës së një populli për të mos u zhdukur nga vendlindja e vet. 

## Shih edhe 
* Shqiptarët në Serbi
* Komuna e Medvegjës
* Arsimi në Luginën e Preshevës

## Referime
Shon Malaj

**Shon Malaj** është poet, shkrimtar, sipërmarrës dhe aktivist shqiptar. Ai është anëtar i Klubit të Shkrimtarëve dhe Poetëve "Petro Marko" në Vlorë dhe njihet për angazhimin e tij në jetën kulturore dhe shoqërore të qytetit, si dhe për pjesëmarrjen e tij në politikë si kandidat për deputet në zgjedhjet parlamentare të vitit 2025 me Partinë Mundësia.

## Biografia 
Shon Malaj ka lindur dhe jeton në Vlorë. Ai është i përfshirë në një biznes familjar në qytetin e tij të lindjes, duke kontribuar në zhvillimin ekonomik lokal. Përveç angazhimit në sipërmarrje, ai është aktiv në jetën kulturore të qytetit përmes poezisë dhe shkrimeve letrare.

Malaj është student në vitin e dytë në Fakultetin Ekonomik të Universitetit "Ismail Qemali" në Vlorë, në degën e Kontabilitetit. Ai është aktiv në nisma studentore dhe projekte sociale, duke u dalluar për energjinë dhe përkushtimin ndaj komunitetit.

## Veprimtaria letrare 
Në dhjetor të vitit 2024, në mjediset e Hotelit "Partner" në Vlorë, u përurua vëllimi i tij i parë poetik me titull "Këtu lindin dashuritë". Ceremonia u organizua me pjesëmarrjen e personaliteteve të letërsisë, artit dhe mediave lokale. Në këtë aktivitet referuan dhe shprehën vlerësimet e tyre figura të njohura të letrave si Helen Grillo, Klodian Xhyheri, Alta Haluci, si dhe poetët Idajet Jahaj, Ruzhdi Begaj, Sejmen Gjokoli dhe Sami Sulejmani. Eventi u moderua nga gazetarja Greta Haskaj.

Poetët dhe kritikët vlerësuan lart stilin e Malajt, duke theksuar sinqeritetin, ngrohtësinë dhe thjeshtësinë e vargut të tij, si dhe temat universale që ai trajton, si dashuria, identiteti dhe shpresa. Redaktori i librit, poeti Myrteza Mara, theksoi se poezia e Shon Malajt është e përjetshme në ndjeshmëri dhe realiste në përmbajtje, duke e vendosur atë natyrshëm në mesin e zërave të rinj të poezisë bashkëkohore shqiptare.

Libri hapet me poezinë "Ëndërr e shkruar", që shërben si një lloj manifeste poetike për autorin e ri, dhe konsiderohet një hyrje simbolike në botën e poezisë.

## Angazhimi 
Në vitin 2025, Shon Malaj u kandidua për deputet në zgjedhjet parlamentare, duke përfaqësuar qytetin e Vlorës nën siglën e partisë Mundësia. Programi i tij politik fokusohet në zhvillimin ekonomik të qëndrueshëm të rajonit, fuqizimin e të rinjve, mbështetjen e kulturës dhe artit, si dhe reformimin e administratës publike.

## Referime
Gurgutova

**Gurgutova** është një fshat në komunën e Medvegjës, Serbi . Sipas regjistrimit të vitit 2002, fshati ka një popullsi prej 59 banorësh. 

## Shih edhe 
* Komuna e Medvegjës
Historia e komunitetit LGBTQ në Belgjikë

**Historia e** **lesbikeve, gejve, biseksualëve, transgjinorëve dhe kuir** (**LGBTQ**) në Belgjikë ka evoluar përgjatë shekujve. Sipas studiuesve LGBTQ Bart Ekhaut (Bart Eeckhout) dhe David Paternote (David Paternotte), Belgjika konsiderohet si një nga shtetet më progresive dhe miqësore ndaj LGBTQ-së në botë.  Që prej shekullit XVI, vlerat katolike romake ndikonin në qëndrimet e të drejtave LGBTQ. Homoseksualiteti dhe sodomia konsideroheshin krime dhe ndëshkoheshin në Belgjikë përkatësisht me burrat homoseksualë që i nënshtroheshin terapisë së konvertimit nëpërmjet mjekëve dhe psikiatërve. Edhe pse homoseksualiteti u dekriminalizua në shekullin XVIII, sodomia ishte ende e dënueshme deri në shekullin XIX. Belgjika u shndërrua në një shtet miqësor ndaj komunitetit LGBTQ në shekullin XXI. Ligji i antidiskrimimit në Belgjikë bazohet në orientimin seksual të paligjshëm dhe mbështet të drejtat ligjore të komunitetit transgjinor. Në vitin 2003, Belgjika u bë vendi i dytë, pas Holandës, që lejoi çiftet e të njëjtit seks të martoheshin dhe në vitin 2006 iu dha të  drejtën për të adoptuar fëmijë.  Belgjika vazhdon të ofrojë azil për personat që mund të persekutohen për seksualitetin dhe identitetin gjinor. Gjithashtu, ajo zbaton politika të ndryshme arsimore për të luftuar diskriminimin në shkollë kundër personave LGBTQ dhe ka lejuar që fekondimi in vitro dhe inseminimi artificial të jenë të disponueshëm për çiftet e të njëjtit seks. Belgjika mbështet politikanët LGBTQ dhe shprehjen e vlerave LGBTQ nëpërmjet artit.

## Shekulli i 16-të 
Nga shekulli i 16-të, katolicizmi romak dominonte Belgjikën. Katolicizmi evropian varej shumë nga bindja e palëkundur e një njeriu ndaj besimeve katolike, duke rezultuar në atë që katolicizmi romak kishte "lidhje historike" të forta dhe ndikim në udhëheqjen belge dhe fuqitë përreth.

### Vitet 1500 
## Shekulli i 17-të 
## Ndryshimi i peizazhit politik dhe shoqëror në Belgjikë 
## Referime
Joakimi i Fiores

parapamje|Joakimi i Fiores

**Joakimi i Fiores** (italisht: *Gioacchino da Fiore*; latinisht: Ioachim Florensis; rreth vitit 1135 - 30 mars 1202), ishte një teolog i krishterë italian, abat katolik dhe themelues i urdhrit monastik të San Giovanni in Fiore.[1] Komedia Hyjnore e Dante Alighierit është një nga veprat më të famshme që ndoshta është frymëzuar nga idetë e tij. Më 27 qershor 2024,[4] Papa Françesku, në mesazhin e tij për Ditën Botërore të Krijimit, e përshkroi Joakimi i Fiores, duke thënë se "Joakimi ishte në gjendje të propozonte idealin e një fryme të re bashkëjetese midis njerëzve"[5] dhe kështu shënon një pikë kthese në histori, pasi kjo nuk kishte ndodhur në më shumë se tetë shekuj që nga vdekja e murgut Florensis.

### Vepra 
* *Concordia Novi ac Veteris Testamenti*
* *Expositio in Apocalypsim*
* *Psalterium decem chordarum*
A queste vanno aggiunte:
* *Adversus Iudaeos* - edizione 
* *Apocalypsis Nova*
* *De Articulis Fidei* - edizione 
* *De prophetia ignota*
* *De Septem Sigillis*
* *Dialogi de Praescientia Dei et de praedestinatione electorum* - edizione 
* *Liber Figurarum* (Libro delle figure) scoperto da Leone Tondelli nel 1937

* *Enchiridion super Apocalypsim*
* *Epistulae*
* *Inteligentia super calathis ad abbatem Gaufridum*
* *Testamentum*
* *Universis Christi fidelibus*
* *Exhortatorium Iudeorum*
* *Genealogia*
* *Poemata duo: De Gloria Paradisi (Visio Admirandae Historiae)*, *Hymnus de patria coelesti*
* *Prefatio in Apocalypsim*
* *Professio fidei*
* *Quaestio de Maria Magdalena*
* *Sermones*
* *Soliloquium*
* *Tractatus super quattuor Evangelia* - edizione 
* *Tractatus in expositionem et regulae beati Benedicti*
* *Ultimis Tribulationibus*
Sono inoltre conosciuti:
* Testi apocrifi:
** *Liber contra Lombardum*
** *Super Hieremiam*
** *Praemissiones e Super Esaiam*
** *De oneribus prophetarum*
** *Expositio super Sibillas e Merlino*
** *Vaticinia de Summis Pontificibus* (di dubbia provenienza)
* Altri manoscritti vari, chiamati *Opuscoli*.

### Referencat në kulturën masive 
Joakimi i Fiores përmendet në filmin *Murgu që mposhti Apokalipsin*.
Shkolla Ndërkombëtare Knightsbridge në Mal të Zi

**Shkolla Ndërkombëtare Knightsbridge në Mal të Zi**, të njohura edhe si **KSI Montenegro**, është një shkollë private ndërkombëtare ditore dhe shkollë me konvikt, me bashkëarsim për nxënës të moshës 3-18 vjeç.  Shkolla ndodhet në Tivat, Mali i Zi .  

## Vështrim 
Shkolla KSI Montenegro është pjesë e Knightsbridge Schools International (KSI), një palë shkollash ndërkombëtare me seli në Kolumbi dhe Mal të Zi dhe është e lidhur me Knightsbridge School në Londër .  

KSI Montenegro është akredituar për të dhënë mësim në programin e Diplomës Ndërkombëtare dhe është një Shkollë Botërore IB.  Shkolla ofron Programin IB për Vitet Fillore, Programin IB për Vitet e Mesme dhe Programin IB për Diplomë .

KSI Montenegro është një shkollë botërore IB që ofron kurrikulën e Bachelorit Ndërkombëtar për fëmijë të moshës 3-18 vjeç.

* **Programi i Viteve Fillore (IB PYP)**
* **Programi i Vit3ve të Mesme (IB MYP)**
* **Programi i Viteve të Diplomës (IB DP)**

Diploma Ndërkombëtare Baccalaureate vlerësohet shumë në komunitetin ndërkombëtar dhe respektohet nga universitetet kryesore. IB:

* inkurajon nxënësit e të gjitha moshave të mendojnë në mënyrë kritike dhe të sfidojnë supozimet
* inkurajon studentët e të gjitha moshave të marrin në konsideratë kontekstet lokale dhe globale
* zhvillon studentë shumëgjuhësh

Programi inkurajon arritjet personale dhe akademike, duke i sfiduar studentët të shkëlqejnë në studimet e tyre dhe ta çojnë të nxënit e tyre përtej studimeve akademike, duke qenë aktivë në komunitetet e tyre.

## Programe gjuhësore 
Anglishtja është gjuha kryesore e mësimdhënies, ndërsa ofrimi i mësimeve për të mbështetur të nxënit e gjuhës malazeze, gjuhës së vendit pritës, u mundëson nxënësve tanë të zhvillojnë një kuptim më të mirë kulturor dhe të integrohen në komunitetin malazez.

Një gjuhë e tretë dhe/ose mbështetje për gjuhën amtare ofrohet gjithashtu për të mbështetur misionin e shkollës sonë për t'i aftësuar nxënësit të angazhohen në mënyrë produktive dhe krijuese në një mjedis global. Frëngjishtja dhe gjermanishtja ofrohen gjithashtu si pjesë e kurrikulës.

## Shih edhe 
* Arsimi në Mal të Zi

## Lidhje të jashtme 
* Faqja e internetit e Shkollave Ndërkombëtare të Knightsbridge në Mal të Zi
* Uebfaqja Ndërkombëtare e Shkollave Knightsbridge

## Referime
Running Wild

**Running Wild** është një bend i muzikës heavy metal, i formuar në Gjermani në vitin 1976.

## Personeli 
### Anëtarët aktualë 
* Rolf "Rock 'n' Rolf" Kasparek – këngëtar, kitarë (1976-2009, 2011-)
*Peter Jordan – kitarë (2005-2009, 2011)
*Ole Hempelmann – bas kitarë (2019-)
*Michael Wolpers – bateri (2019-)

### Anëtarët e mëparshëm 
*Matthias Kaufmann – bas kitarë (1976-1982)
*Wolfgang "Hasche" Hagemann – bateri (1976-1987)
*Uwe Bendig – kitarë (1976-1982)
*Stephan Boriss – bas kitarë (1982-1987)
*Gerald "Preacher" Warnecke – kitarë (1982-1985)
*Majk Moti – kitarë (1985-1990)
*Jens Becker – bas kitarë (1987-1992)
*Stefan Schwarzmann – bateri (1987-1988, 1992-1993)
*Iain Finlay – bateri (1988-1989)
*AC – bateri (1990-1992)
*Axel Morgan – kitarë (1990-1993)
*Thomas "Bodo" Smuszynski – bas kitarë (1992-2000)
*Jörg Michael – bateri (1994-1998)
*Thilo Hermann – kitarë (1994-2001)
*Angelo Sasso – bateri (1999-2002)
*Peter Pichl – bas kitarë (2001-2008)
*Matthias "Metalmachine" Liebetruth – bateri (2002-2009)

## Diskografia 
### Studio albume 
* *Gates to Purgatory* (1984)
* *Branded and Exiled* (1985)
* *Under Jolly Roger* (1987)
* *Port Royal* (1988)
* *Death or Glory* (1989)
* *Blazon Stone* (1991)
* *Pile of Skulls* (1992)
* *Black Hand Inn* (1994)
* *Masquerade* (1995)
* *The Rivalry* (1998)
* *Victory* (2000)
* *The Brotherhood* (2002)
* *Rogues en Vogue* (2005)
* *Shadowmaker* (2012)
* *Resilient* (2013)
* *Rapid Foray* (2016)
* *Blood on Blood* (2021)

## Referime
DOK-ING

**DOK-ING doo** është një kompani kroate e themeluar në vitin 1992 që prodhon automjete shumëfunksionale pa pilot, automjete elektrike dhe sisteme robotike. 
Produktet e saj përbëjnë 80% të makinave të robotizuara për pastrimin e minave në botë.

## Historia 
Kompania u formua në vitin 1992 nga Vjekoslav Majetić. Kryesisht zhvillon dhe prodhon sisteme robotike dhe autonome të destinuara për përdorim në situata të ndryshme. Automjetet e tyre përdoren për çminim , zjarrfikje, miniera nëntokësore dhe qëllime kundër terrorizmit.

Motorët elektrikë për automjetet e tyre furnizohen kryesisht nga kompania Tema me seli në Pula.

Gjatë vitit 2023, pas pushtimit rus të Ukrainës, u raportua se po zhvilloheshin negociata me Ministrinë e Mbrojtjes së Ukrainës për të lokalizuar prodhimin e automjetit të saj të pastrimit të minave MV-4 në Ukrainë. Një numër i këtyre automjeteve ishin blerë ose dhuruar më parë për Ukrainën. Në vitin 2024, kompania hapi zyrën e saj përfaqësuese në Kiev.

Gjatë vitit 2024, kompania hyri në një sipërmarrje të përbashkët me Rheinmetall, me qëllim zhvillimin e automjeteve pa pilot të destinuara për shpërndarjen e minave, mbështetjen e tankeve, mbrojtjen ajrore dhe zbulimin.

## Dok-Ing Automotiv 
Divizioni i automobilave u formua me prezantimin e makinës elektrike Dok-Ing XD në vitin 2010. Makina mbeti në fazën e prototipit dhe nuk hyri kurrë zyrtarisht në prodhim serial, megjithëse një njësi iu shit Fakultetit të Inxhinierisë Elektrike në Zagreb.

Në vitin 2015, kompania prodhoi dy autobusë elektrikë për qytetin e Koprivnicës, si pjesë e projektit evropian Civitas Dyn@mo. Vitin pasardhës, ajo zbuloi një automjet shumëfunksional komunal TOM TOM, i cili mori çmime nga panaire të ndryshme ndërkombëtare. Gjatë të njëjtit vit, ajo nisi një prodhim serik të skuterëve elektrikë nën emrin "Core", me 800 prej tyre të eksportuara tashmë në Spanjë, Meksikë, Francë, Itali dhe Maltë në vitin 2017. Bateritë prodhohen nga Dok-Ing. Kompania gjithashtu lançoi një seri biçikletash elektrike të quajtura "Leo".

Në vitin 2017, ajo njoftoi një model të ri të makinës elektrike, nën emrin zyrtar YD, që pritet të ketë një autonomi prej 300-400 km.

Në vitin 2019, divizioni u shit dhe u përjashtua nga DOK-ING gjatë ristrukturimit të kompanisë në tërësi. DOK-ING Automotiv filloi të operonte me një emër të ri më pas.

## Referime 
## Lidhje të jashtme
https://www.dok-ing.hr (Faqja web zyrtare)
SHFMU "Andon Zako Çajupi" Mitrovicë

**Shkolla Fillore e Mesme e Ulët “Andon Zako Çajupi”** është një institucion arsimor që ndodhet në qytetin e Mitrovicës, në rrugën “Shemsi Ahmeti”. Me një numër prej mbi 800 nxënësish, shkolla ka një prani të fuqishme në jetën arsimore e kulturore të qytetit dhe njihet për përkushtimin e saj në ndërtimin e një edukimi cilësor, gjithëpërfshirës dhe bashkëkohor. Gjatë viteve, ajo është shquar për përgatitjen e brezave të tërë nxënësish të dalluar, të cilët kanë treguar rezultate të shkëlqyera në garat komunale, regjionale dhe kombëtare të diturisë, gjuhës shqipe, matematikës, teknologjisë dhe artit.

## Vështrim 
Përveç punës mësimore, shkolla ka zhvilluar një jetë të gjallë kulturore dhe është angazhuar në projekte dhe aktivitete që synojnë zhvillimin e kreativitetit dhe ndjenjës së përgjegjësisë qytetare te fëmijët. Aktivitetet kulturore, garat letrare, shfaqjet teatrore, ditët tematike dhe bashkëpunimet ndërinstitucionale janë pjesë e përditshmërisë shkollore që kontribuojnë në një arsimim të plotë të nxënësve. Mësimdhënësit e saj janë të përkushtuar, profesionalë dhe të angazhuar në përmirësimin e vazhdueshëm të cilësisë së mësimdhënies.

Në kuadër të përmirësimit të infrastrukturës dhe krijimit të kushteve më të mira për nxënësit dhe stafin, në vitin 2017, Agjencia Turke për Bashkëpunim dhe Koordinim (TIKA) ndërhyri me një projekt të rëndësishëm për rinovimin e disa klasave, duke përfshirë edhe kabinete të pajisura me mjete moderne teknologjike dhe didaktike. Në këtë kuadër, u përmirësuan klasat e përbashkëta për nxënësit shqiptarë dhe turq, duke ndërtuar ura miqësie dhe bashkëpunimi ndërmjet komuniteteve. Këto përpjekje u vazhduan edhe në vitin 2023, kur nisi faza e renovimit të jashtëm të shkollës, për të kompletuar procesin e modernizimit të ambientit mësimor.

Shkolla ka një qasje gjithëpërfshirëse dhe është e hapur ndaj bashkëpunimeve me organizata e institucione kulturore e arsimore. Ajo ka ndërtuar lidhje të frytshme me Institutin “Junus Emre”, duke organizuar ngjarje me karakter ndërkulturor që promovojnë respektin dhe mirëkuptimin ndërmjet komuniteteve. Po ashtu, përmes bashkëpunimit me klubin e njohur të xhudos “Trepça”, në kuadër të iniciativës kombëtare “Kosova, shtet i xhudos”, nxënësit janë njohur nga afër me këtë sport dhe me vlerat e tij edukative si disiplina, vendosmëria dhe respekti.

## Shih edhe 
* Arsimi në Kosovë
* Arsimi në Mitrovicë
* Andon Zako Çajupi
* Historia e arsimit shqiptar

## Referime
Automjeti tokësor pa pilot

[parapamje|Një automjet taktik tokësor pa pilot, [Automjeti taktik tokësor pa pilot Gladiator|Gladiator.|274x274px]]
Një **automjet tokësor pa pilot** (**UGV**), i njohur edhe në gjuhën e folur si **robot i blinduar** (**ARB**), është një automjet që vepron ndërsa është në kontakt me tokën pa praninë e njeriut në bord. UGV-të mund të përdoren për shumë aplikime ku është e papërshtatshme, e rrezikshme, e kushtueshme ose e pamundur të përdoret një operator njerëzor në bord. Zakonisht, automjeti ka sensorë për të vëzhguar mjedisin dhe kontrollon në mënyrë autonome sjelljen e tij ose përdor një operator njerëzor në distancë për të kontrolluar automjetin nëpërmjet teleoperacionit.

UGV është homologu tokësor i automjeteve ajrore pa pilot, automjeteve nënujore pa pilot dhe automjeteve sipërfaqësore pa pilot. Robotika pa pilot po zhvillohet në mënyrë aktive si për përdorim civil ashtu edhe për ushtarak.

## Shiko edhe 
* Roboti
* Automjeti ajror pa pilot

## Referime
Baykar Bayraktar TB3

[parapamje|Baykar Bayraktar TB3 në kuvertën e [TCG Anadolu.]]
**Baykar Bayraktar TB3** është një automjet ajror luftarak pa pilot (UCAV) me qëndrueshmëri të gjatë i bazuar në transportuesin turk të avionëve, i aftë për ulje dhe ngritje në rreze të shkurtër, i prodhuar nga Baykar.

## Zhvillimi 
Bayraktar TB3 u prezantua për herë të parë nga Selçuk Bayraktar më 29 tetor 2020. Në njoftimin e tij, Bayraktar përmendi testimin e një motori vendas, që supozohet të jetë TEI-PD170 ose derivati ​​i tij, i cili do të integrohej në UAV-in Bayraktar Akıncı HALE dhe Bayraktar TB3. Duke e përshkruar motorin si "me vlerat më të larta të performancës në klasën e tij, në të gjithë botën", Selçuk Bayraktar theksoi aftësitë e tij.

Selçuk Bayraktar më vonë dha detaje mbi Bayraktar TB3, duke deklaruar: "Ne po zhvillojmë një avion që ulet dhe ngrihet nga një aeroplanmbajtëse, unik në klasën e tij. Ka krahë të palosshëm, mund të ulet në një aeroplanmbajtëse dhe mund të mbajë municione më të rënda. Është rreth 1200 kilogramë."

Zhvilluesi i TB3, Baykar Defense, ndau imazhet e para të gjeneruara nga kompjuteri të TB3 të vendosur në TCG Anadolu, e cila është anija e parë amfibe sulmuese e Turqisë, më 21 korrik 2021, nëpërmjet Twitter-it. U zbulua se TB3 do të operonte së bashku me Bayraktar Kızılelma, e cila është e pajisur me një motor reaktiv.

Në shkurt 2025, Indonezia porositi 60 UAV TB3.

## Shiko edhe 
* Baykar Bayraktar TB2

## Referime
AFC Liga Elite e Kampionëve 2024–25

**AFC Liga Elite e Kampionëve 2024-25** () ishte sezoni i 43 i garës të ekipeve elitare të futbollit Asia i organizuar nga AFC, dhe sezoni i 1 që nga riemërimi i ti nga *Asian Clubs Championship* në *AFC Liga Elite e Kampionëve*. Al-Ahli e fitoi konkurrsin, duke mundur Kawasaki Frontale me rezultation 2-0.

## Faza e ligës 
### Rajoni perëndimor
### Rajoni Lindor 

## Raundi i 16-të 
### Përmbledhje 
Ndeshjet e para u luajtën më 3-5 mars, ndërsa ato të kthimit më 10-12 mars 2025.

#### Rajoni Perëndimor
*Al-Hilal fitoi me rezultatin e përgjithshëm 4–1.*
----

*Al-Ahli fitoi me rezultatin e përgjithshëm 5–1.*
----

*Al-Nassr fitoi me rezultatin e përgjithshëm 3–0.* 
----

*Al-Sadd fitoi me rezultatin e përgjithshëm 4–2.*

### Rajoni Lindor
*Yokohama F. Marinos fitoi me rezultatin e përgjithshëm 5–1.* 
----

*Kawasaki Frontale fitoi me rezultatin e përgjithshëm 4–1.* 
----

*Buriram United fitoi me rezultatin e përgjithshëm 1–0.* 
----

*Gwangju fitoi me rezultatin e përgjithshëm 3–2.*

## Finalet 
Katër fituesit nga Rajoni Perëndimor dhe katër fituesit nga Rajoni Lindor në raundin e 16-të u kualifikuan në çerekfinale. Çerekfinalet, gjysmëfinalet dhe finalja do të zhvillohen në Xheda, Arabia Saudite nga 25 prilli deri më 3 maj 2025.

Shorti për çerekfinalet u mbajt më 17 mars 2025.

### Ndeshjet
#### Çerek-finale 

----

----

----

#### Gjysëm-finale 

----

#### Finalja
## Shënimet
## Referime
## Lidhje të jashtme
*, the-AFC.com